Ons slange is weer bedrywig, nou dat die somer met sy warmer dae aangebreek het en die eerste reëns geval het. Baie slange beweeg in die vroeë aand rond. Slange is nie van nature aggressief nie en sal ’n mens nooit sonder rede aanval nie. Bly 5 meter of verder van hulle weg en u sal nooit ’n byt opdoen nie. ’n Slang sal wegseil indien iemand op hom afkom en sal slegs na die person pik indien hy bedreigd voel deur letterlik of figuurlik in ’n hoek gedryf te word, of as daar gepoog word om die reptiel te vang of dood te maak. Laat slange met rus en vermy so enige ongeval. Wees veral gedurende die nag versigtig deur onder meer toeskoene te dra en met ’n flits toegerus te wees. Maak seker dat daar geen gapings onder deure voorkom nie en hou vensters sonder vlieëskerms toe.